CELEX: E2011P0014(01)
Language: sl
Date: 2016-11-17 00:00:00
Title: Tožba skupine DB Schenker proti Nadzornemu organu Efte, vložena 17. novembra 2016 (Zadeva E-14/11 STROŠKI)

9.3.2017   
            
            
               SL
            
            
               Uradni list Evropske unije
            
            
               C 73/20
            
         Tožba skupine DB Schenker proti Nadzornemu organu Efte, vložena 17. novembra 2016
   (Zadeva E-14/11 STROŠKI)
   (2017/C 73/10)
   Podjetja Schenker North AB, Schenker Privpak AB in Schenker Privpak AS (skupaj „skupina DB Schenker“), ki jih zastopa Jon Midthjell, odvetnik iz odvetniške pisarne Advokatfirmaet Midthjell AS, Grev Wedels plass 5, NO-0151 Oslo, Norveška, so 17. novembra 2016 pri Sodišču Efte vložila tožbo proti Nadzornemu organu Efte.
   Tožeča stranka Sodišču predlaga, naj sklene:
   
               1.
            
            
               Skupni znesek stroškov, ki jih mora Nadzorni organ Efte plačati podjetjem Schenker North AB, Schenker Privpak AB in Schenker Privpak AS, se določi na 183 951 EUR.
            
         
               2.
            
            
               Na ta znesek se zaračunajo zamudne obresti od datuma vročitve tega sklepa strankam do datuma dejanskega plačila. Uporabi se obrestna mera, izračunana na podlagi obrestne mere, ki jo Evropska centralna banka uporablja za svoje glavne operacije refinanciranja in ki velja na prvi koledarski dan meseca, v katerem se izteče rok za plačilo, povečana za tri in pol odstotne točke.
            
         Pravna podlaga in dejansko stanje ter navedeni tožbeni razlogi:
   
               —
            
            
               Tožeče stranke, skupaj „skupina DB Schenker“, izvajajo poslovne dejavnosti po kopnem, morju in železnici na ozemlju Norveške, Švedske in Danske. Skupina DB Schenker je bila tožeča stranka v zadevi E-14/11, ki je pred Sodiščem Efte potekala zoper Nadzorni organ Efte.
            
         
               —
            
            
               Člen 70(1) Poslovnika Sodišča Efte določa:
               
                  „Če nastane spor glede stroškov, ki se lahko povrnejo, Sodišče na predlog zadevne stranke in po opredelitvi nasprotne stranke odloči s sklepom.“
               
            
         
               —
            
            
               V sodbi v zadevi E-14/11 je Sodišče Efte Nadzornemu organu Efte naložilo plačilo stroškov, ki so nastali tožeči stranki.